મનપાની સ્ટેન્ડિંગ કમિટીના ચેરમેન ઉદય કાનગડે જણાવ્યું હતું કે, શહેરમાં ટ્રાફિક સમસ્યા હલ કરવા માટે જે બ્રિજની કામગીરી ચાલી રહી છે તે ઝડપથી પૂરી કરવા અને જે સ્થળે નવા બ્રિજ બનાવવાના છે તે માટેની પ્રક્રિયા ઝડપથી પૂરી કરવા મુખ્યમંત્રીએ સૂચના આપી છે. જેના પગલે 150 ફૂટ રિંગ રોડ પર રૈયા ચોકડી અને મવડી ચોકડી ખાતે ચાલતી બ્રિજની કામગીરી વહેલી પૂરી કરવા સૂચના આપવામાં આવી છે. આ ઉપરાંત ટ્રાફિકથી ધમધમતા હોસ્પિટલ ચોકમાં ઓવરબ્રિજ બનાવવા માટેની પ્રક્રિયા પણ ઝડપી કરવામાં આવી છે.